open-index/open-wikipedia-markdown huggingface dataset:
พีระมิดคู่อีลองเกต

**พีระมิดคู่อีลองเกต** (อังกฤษ: elongated bipyramid/dipyramid) หมายถึงทรงหลายหน้า (polyhedron) ที่สร้างขึ้นจากการยืดฐานที่เป็นรูปหลายเหลี่ยม (polygon) ของพีระมิดคู่ (bipyramid/dipyramid) ให้ยาวออก หรืออีกความหมายถึงคือการแทรกปริซึม (prism) ที่มีหน้าตัดเดียวกับฐานของพีระมิดคู่ลงไประหว่างกลาง

## รูปแบบต่าง ๆ
มีพีระมิดคู่อีลองเกตเพียง 3 รูปแบบแรกเท่านั้นที่จัดเป็นทรงตันจอห์นสัน (Johnson solid) นั่นคือประกอบด้วยเฉพาะหน้ารูปสามเหลี่ยมด้านเท่าและหน้ารูปสี่เหลี่ยมจัตุรัส ส่วนพีระมิดคู่อีลองเกตในอันดับที่สูงกว่านั้นสามารถสร้างได้ด้วยรูปสามเหลี่ยมหน้าจั่ว

100px
100px
100px
100px

* พีระมิดคู่สามเหลี่ยมอีลองเกต (elongated triangular dipyramid) (**J14**) - รูปสามเหลี่ยมด้านเท่า 6 หน้า, รูปสี่เหลี่ยมจัตุรัส 3 หน้า
* พีระมิดคู่สี่เหลี่ยมอีลองเกต (elongated square dipyramid) (**J15**) - รูปสามเหลี่ยมด้านเท่า 8 หน้า, รูปสี่เหลี่ยมจัตุรัส 4 หน้า
* พีระมิดคู่ห้าเหลี่ยมอีลองเกต (elongated pentagonal dipyramid) (**J16**) - รูปสามเหลี่ยมด้านเท่า 10 หน้า, รูปสี่เหลี่ยมจัตุรัส 5 หน้า
* พีระมิดคู่หกเหลี่ยมอีลองเกต (elongated hexagonal dipyramid) - รูปสามเหลี่ยม 12 หน้า, รูปสี่เหลี่ยมจัตุรัส 6 หน้า
* ...
* พีระมิดคู่ n เหลี่ยมอีลองเกต (elongated n-agonal dipyramid) - รูปสามเหลี่ยม 2n หน้า, รูปสี่เหลี่ยมจัตุรัส n หน้า

## ดูเพิ่ม
* พีระมิด (pyramid)
* ไบฟรัสตัม (bifrustum)

หมวดหมู่:ทรงหลายหน้า
หมวดหมู่:พีระมิดและพีระมิดคู่
พีระมิดสี่เหลี่ยมจัตุรัส

thumb|พีระมิดสี่เหลี่ยมจัตุรัส
**พีระมิดสี่เหลี่ยมจัตุรัส** (อังกฤษ: square pyramid) คือพีระมิดที่มีฐานเป็นรูปสี่เหลี่ยมจัตุรัส และมีหน้าด้านข้างเป็นรูปสามเหลี่ยม มี 5 จุดยอด 8 ขอบ และหากหน้ารูปสามเหลี่ยมเป็นรูปสามเหลี่ยมด้านเท่า รูปทรงนั้นจะถือเป็นทรงตันจอห์นสันหมายเลข 1 (Johnson solid: J1) ซึ่งมีรูปร่างเหมือนทรงแปดหน้าปรกติ (regular octahedron) ที่ผ่าครึ่ง

สำหรับพีระมิดสี่เหลี่ยมจัตุรัสอย่างอื่น เช่น มหาพีระมิดแห่งกิซ่า (Great Pyramid of Giza) ไม่ได้มีความคล้ายทางคณิตศาสตร์กับทรงตันจอห์นสัน เนื่องจากหน้าด้านข้างเป็นรูปสามเหลี่ยมหน้าจั่วซึ่งมีความยาวฐาน 756 เมตร และมีความสูงเอียง 719 เมตร

## พื้นที่ผิวและปริมาตร
พื้นที่ผิว *A* และปริมาตร *V* ของพีระมิดสี่เหลี่ยมจัตุรัส ที่เป็นทรงตันจอห์นสันและมีความยาวขอบทุกด้านเท่ากับ *a* คำนวณได้ดังนี้
::A = (1+\sqrt3)a^2 \approx 2.73205081a^2
::V = \frac{\sqrt2}{6}a^3 \approx 0.23570226a^3
สำหรับพีระมิดสี่เหลี่ยมจัตุรัสทั่วไป โดยมีความยาวฐาน *l* และความสูงของพีระมิด *h* คำนวณได้ดังนี้
::V = \frac{1}{3} l^2 h

## ดูเพิ่ม
* ลำดับทรงตันจอห์นสัน
** ฮีเบสฟีโนโรทันดาสามเหลี่ยม (triangular hebesphenorotunda: J92)
** พีระมิดห้าเหลี่ยม (pentagonal pyramid: J2)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:พริสมาทอยด์
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
ทนายความที่ปรึกษา

**ทนายความที่ปรึกษา** () เป็นผู้ประกอบวิชาชีพกฎหมาย (legal practitioner) ในบางเขตอำนาจ ซึ่งโดยประเพณีแล้วมีบทบาทข้องเกี่ยวกับกิจการกฎหมายส่วนใหญ่ บุคคลที่จะเป็นทนายความที่ปรึกษาต้องมีคุณสมบัติตามที่กฎหมายกำหนด ซึ่งแตกต่างกันไปในแต่ละท้องที่ เช่น ในอังกฤษและเวลส์ ทนายความที่ปรึกษาจะได้รับอนุญาตให้ประกอบวิชาชีพตามบทบัญญัติของพระราชบัญญัติทนายความที่ปรึกษา ค.ศ. 1974 (Solicitors Act 1974) อนึ่ง ทนายความที่ปรึกษายังต้องมีใบอนุญาตประกอบวิชาชีพ เว้นแต่กรณียกเว้นบางประการ และในอังกฤษ ยังมีทนายความที่ปรึกษามากกว่าเนติบัณฑิต (barrister) เพื่อทำหน้าที่ทั่วไปในการให้คำปรึกษาทางกฎหมาย และดำเนินกระบวนพิจารณาทางกฎหมาย

ในสหราชอาณาจักร, รัฐบางรัฐของออสเตรเลีย, ฮ่องกง, แอฟริกาใต้ ที่ซึ่งเรียก ทนายความที่ปรึกษา ว่า อัตเทอร์นีย์ (attorney), และไอร์แลนด์ วิชาชีพกฎหมายแบ่งออกเป็นสองอย่างต่างกัน คือ ทนายความที่ปรึกษา อย่างหนึ่ง กับ เนติบัณฑิต หรือบางแห่งเรียก ทนายแก้ต่าง (advocate) อีกอย่างหนึ่ง โดยนักกฎหมายมักเป็นได้เพียงอย่างใดอย่างหนึ่งในสองอย่างนี้เท่านั้น ทว่า ในแคนาดา มาเลเซีย นิวซีแลนด์ สิงคโปร์ และรัฐส่วนใหญ่ในออสเตรเลีย วิชาชีพกฎหมายในปัจจุบันเป็นไปในทางผสมผสาน โดยอนุญาตให้นักกฎหมายเป็นได้ทั้งเนติบัณฑิตและทนายความที่ปรึกษา ดังนั้น ผู้สำเร็จการศึกษากฎหมายอาจเริ่มอาชีพอย่างหนึ่งแล้วจึงมีคุณสมบัติสำหรับอีกอย่างหนึ่งได้

## อ้างอิง

## ดูเพิ่ม
* ทนายแก้ต่าง

หมวดหมู่:วิชาชีพกฎหมาย
พีระมิดห้าเหลี่ยม

thumb|พีระมิดห้าเหลี่ยม
**พีระมิดห้าเหลี่ยม** (อังกฤษ: pentagonal pyramid) คือพีระมิดที่มีฐานเป็นรูปห้าเหลี่ยม และมีหน้าด้านข้างเป็นรูปสามเหลี่ยม มี 6 จุดยอด 10 ขอบ และหากทุกหน้าเป็นรูปหลายเหลี่ยมปกติ (regular polygon) รูปทรงนั้นจะถือเป็นทรงตันจอห์นสันหมายเลข 2 (Johnson solid: J2) ซึ่งรูปทรงดังกล่าวอาจสร้างได้โดยการตัด "ฝา" ของทรงยี่สิบหน้าปรกติ (regular icosahedron) และส่วนที่เหลือก็จะกลายเป็นพีระมิดห้าเหลี่ยมไจโรอีลองเกต (gyroelongated pentagonal pyramid: J11)

## ดูเพิ่ม
* ลำดับทรงตันจอห์นสัน
** พีระมิดสี่เหลี่ยมจัตุรัส (square pyramid: J1)
** คิวโพลาสามเหลี่ยม (pentagonal pyramid: J3)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:พริสมาทอยด์
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
เทพ ชุมสาย ณ อยุธยา

**เทพ ชุมสาย ณ อยุธยา** (5 มกราคม พ.ศ. 2473 – 20 พฤศจิกายน พ.ศ. 2567) เป็นนักเขียนชาวไทย เขียนนวนิยายแนวลึกลับสยองขวัญและแฟนตาซี เจ้าของนามปากกา **ตรี อภิรุม** และ **เทพเทวี** และเป็นศิลปินแห่งชาติ สาขาวรรณศิลป์ ประจำปีพุทธศักราช 2562 เกิดที่ตำบลบ้านสร้าง อำเภอบ้านสร้าง จังหวัดปราจีนบุรี มารดามีอาชีพเป็นครู จึงชอบเขียนหนังสือมาตั้งแต่เด็ก 

เทพมีนวนิยายที่สร้างชื่อเสียง เช่น แก้วขนเหล็ก, จอมเมฆินทร์ ตีพิมพ์เป็นตอนในนิตยสารบางกอก และได้รับความนิยมจนมาสร้างเป็นภาพยนตร์และละครโทรทัศน์หลายครั้ง ได้แก่

* *แก้วขนเหล็ก* (2514) นำแสดงโดย ครรชิต ขวัญประชา เพชรา เชาวราษฎร์ สะอาด เปี่ยมพงษ์สานต์
* *จอมเมฆินทร์* (2516) นำแสดงโดย สมบัติ เมทะนี
* *แก้วขนเหล็ก* (2526) นำแสดงโดย ทูน หิรัญทรัพย์ อภิรดี ภวภูตานนท์ ฤทธิ์ ลือชา
* *จอมเมฆินทร์* (2528) นำแสดงโดย ฤทธิ์ ลือชา
* *Immortal Enemy* (2546) นำแสดงโดย นินนาท สินไชย ภิสสรา อุมะวิชนี วินัย ไกรบุตร

ละครโทรทัศน์
* *แก้วขนเหล็ก* (2534) นำแสดงโดย สุรศักดิ์ วงษ์ไทย ตรีรัก รักการดี (บุญปลื้ม) เอกพันธ์ บันลือฤทธิ์ (เมฆินทร์) ส.อาสนะจินดาโกร่ง กางเกงแดง ปริศนา กล่ำพินิจ หทัยรัตน์ อมตวาณิช (โชติรส) กษมา นิสัยพันธ์ (นฤดม) กิตติพันธ์ พุ่มสุโข (หน่อง)

นอกจากนี้ ยังมีนวนิยายเรื่องอื่น ๆ ของเทพที่ได้รับการสร้างเป็นภาพยนตร์และละครโทรทัศน์ และได้รับความนิยมเป็นอย่างมาก เช่น ทายาทอสูร, นาคี, อนิลทิตา, เทพบุตรสุดเวหา เป็นต้น

### รายชื่อผลงาน

## นามปากกา ตรี อภิรุม
* คฤหาสน์นางหงส์
* บัญชากับฝาแฝด
* ปราสาททมิฬ
* มิติที่สาม
* เส้นสายลายสยอง
* อลวนคนธรรพ์
* หิมพาลัย
* อุมาวสี
* จอมเมฆินทร์
* พรแปดประการ
* นางพญาอสรพิษ
* พระเอกอมตะ
* เขี้ยวขอ...คนอสรพิษ
* มฤตยูผยอง
* จินตวาณี
* ภูตพยัคฆ์
* สายพันธ์ุพยัคฆ์
* บาดาลดิน
* สัมภเวสี
* สัมผัสที่หก
* ศึกเสน่หา
* ลูกสาวซาตาน
* เมืองเนรมิต
* แก้วพญางู
* นครไฟเย็น
* ตุ๊กตาโรงงาน (สร้างเป็นละครโทรทัศน์ 2548 ช่อง3)
* ทายาทอสูร (สร้างเป็นละครโทรทัศน์ 3 ครั้ง 2535 ช่อง 5, 2544 ช่อง7 และ 2559 ช่อง 3; ได้รับการดัดแปลงเป็นภาพยนตร์โดยจีดีเอช)
* แก้วขนเหล็ก (สร้างมา 3 ครั้ง ละครโทรทัศน์ปี 2534 ช่อง 3 ภาพยนตร์ 2546 และ ละครโทรทัศน์ปี 2562 ช่องวัน)
* แหวนสวาท (สร้างเป็นละครโทรทัศน์ 2 ครั้ง 2520 ช่อง 5 และ 2558 ช่อง7)
* นาคี (สร้างเป็นละครโทรทัศน์ 2559 ช่อง3)
* นาคี 2 (สร้างเป็นภาพยนตร์ปี 2561)
* อนิลทิตา (สร้างเป็นละครโทรทัศน์ 2 ครั้ง 2549 และ 2557 ช่อง5)
* ปิศาจหรรษา (สร้างเป็นละครโทรทัศน์ 2 ครั้ง ปี 2534 ช่อง 5 และ 2562 ช่อง7)
* เทพบุตรสุดเวหา (สร้างเป็นละครโทรทัศน์ 2 ครั้ง 2536 ช่อง5 และ 2558 ช่อง3)

## นามปากกา เทพเทวี
* แสนซน
* ขอบฟ้าสีทอง 
* น้ำใจเทพธิดา
* กายทิพย์
* อีสาอันตราย
* แด่เธอที่รัก
* ฟ้าสาง
* พระจันทร์เดือนกันยา
* ทายาทนิรนาม (สร้างเป็นละครโทรทัศน์ 2545 ช่อง7)

## เครื่องราชอิสริยาภรณ์

## อ้างอิง

หมวดหมู่:นักเขียนนวนิยายชาวไทย
หมวดหมู่:นักเขียนจากจังหวัดปราจีนบุรี
หมวดหมู่:ราชสกุลชุมสาย
หมวดหมู่:ณ อยุธยา
หมวดหมู่:บุคคลจากอำเภอบ้านสร้าง
หมวดหมู่:ศิลปินแห่งชาติสาขาวรรณศิลป์
คิวโพลาสี่เหลี่ยมจัตุรัส

thumb|คิวโพลาสี่เหลี่ยมจัตุรัส
**คิวโพลาสี่เหลี่ยมจัตุรัส** () หมายถึงคิวโพลา (cupola) ที่มีฐานด้านเล็กเป็นรูปสี่เหลี่ยมจัตุรัส กล่าวคือประกอบด้วยหน้ารูปสี่เหลี่ยมจัตุรัสเป็นฐานด้านหนึ่ง หน้ารูปแปดเหลี่ยมด้านเท่ามุมเท่าเป็นฐานอีกด้านหนึ่ง และหน้าด้านข้างเป็นรูปสามเหลี่ยมด้านเท่าสลับกับรูปสี่เหลี่ยมจัตุรัส รูปทรงนี้มี 12 จุดยอด 20 ขอบ 10 หน้า และเป็นทรงตันจอห์นสันหมายเลข 4 (Johnson solid: J4) ซึ่งมีรูปร่างเหมือนรอมบิคิวบอกทาฮีดรอน (rhombicuboctahedron) ที่ตัดมาส่วนหนึ่ง และส่วนที่เหลือก็จะกลายเป็น คิวโพลาสี่เหลี่ยมจัตุรัสอีลองเกต (elongated square cupola: J19)

## ดูเพิ่ม
* ลำดับทรงตันจอห์นสัน
** คิวโพลาสามเหลี่ยม (triangular cupola: J3)
** คิวโพลาห้าเหลี่ยม (pentagonal cupola: J5)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:พริสมาทอยด์
หมวดหมู่:ทรงตันจอห์นสัน
คิวโพลาสามเหลี่ยม

**คิวโพลาสามเหลี่ยม** () หมายถึงคิวโพลา (cupola) ที่มีฐานด้านเล็กเป็นรูปสามเหลี่ยมด้านเท่า กล่าวคือประกอบด้วยหน้ารูปสามเหลี่ยมด้านเท่าเป็นฐานด้านหนึ่ง หน้ารูปหกเหลี่ยมด้านเท่ามุมเท่าเป็นฐานอีกด้านหนึ่ง และหน้าด้านข้างเป็นรูปสามเหลี่ยมด้านเท่าสลับกับรูปสี่เหลี่ยมจัตุรัส รูปทรงนี้มี 9 จุดยอด 15 ขอบ 8 หน้า และเป็นทรงตันจอห์นสันหมายเลข 3 (Johnson solid: J3) ซึ่งมีรูปร่างเหมือนคิวบอกทาฮีดรอน (cuboctahedron) ที่ผ่าครึ่ง

## ดูเพิ่ม
* พีระมิดห้าเหลี่ยม (pentagonal pyramid: J2)
* คิวโพลาสี่เหลี่ยมจัตุรัส (square cupola: J4)

## แหล่งข้อมูลอื่น
* 

หมวดหมู่:ทรงหลายหน้า
หมวดหมู่:พริสมาทอยด์
หมวดหมู่:ทรงตันจอห์นสัน
โครงการโบอิงเยลโลว์สโตน

thumb|300px|right|แผนภูมิแสดงความจุผู้โดยสารของเครื่องบินรุ่นปัจจุบัน และเครื่องบินรุ่นทดแทน

**โครงการโบอิงเยลโลว์สโตน** (Boeing Yellowstone Project) เป็นโครงการคิดค้นเทคโนโลยีใหม่ ที่จะนำมาทดแทนเครื่องบินโดยสารโบอิงในทุกๆ รุ่น ได้แก่ การนำเอาวัสดุคอมโพสิตมาใช้สร้างลำตัวเครื่องบิน, พัฒนาเครื่องยนต์ให้มีประสิทธิภาพในการใช้เชื้อเพลิงมากขึ้น และนำเอาระบบอิเลคทรอนิคมาใช้มากขึ้น

โดยเยลโลสโตน โปรเจกต์ แบ่งออกเป็น 3 โครงการย่อย ก็คือ
* Y1 เพื่อทดแทนเครื่องรุ่น 737 โดยเน้นตลาดผู้โดยสารขนาด 80 ถึง 200 คน ต่อเที่ยวบิน ซึ่งคาดว่าจะเป็นโครงการที่สองที่โบอิงจะพัฒนา
* Y2 เพื่อทดแทนเครื่องรุ่น โบอิง 757-300 และ767 รวมไปถึงเครื่องรุ่นโบอิง 777-200 โดยแรกเริ่มโครงการนั้น Y2 จะพัฒนาเครื่องบินความเร็วเหนือเสียงโซนิค ครุยเซอร์ แต่ก็ได้เปลี่ยนไปเป็น 787 ซึ่งเน้นตลาดผู้โดยสารขนาด 200 ถึง 350 คน ต่อเที่ยวบิน
* Y3 เพื่อทดแทนเครื่องรุ่น โบอิง 777-300 และ747 โดยเน้นตลาดผู้โดยสารขนาด 300 คน ต่อเที่ยวบินขึ้นไป และคาดว่าจะเป็นโครงการที่สามที่โบอิงจะพัฒนา

## อ้างอิง
* Aviation Week & Space Technology , วันที่ 2 เมษายน พ.ศ. 2544 

## แหล่งข้อมูลอื่น

* เครื่องบินแห่งอนาคต จาก aerospaceweb.org, วันที่ 2 มกราคม พ.ศ. 2546 
* เครื่องบินทรงประสิทธิภาพของโบอิง  จาก Flug Revue, พ.ศ. 2546 
* โบอิง 7E7  จาก Flug Revue, พ.ศ. 2546 
* Not if... but when จาก Flight International, วันที่ 6 กรกฎาคม พ.ศ. 2548 
* ความเป็นมาของเครื่องบินโบอิง 737 จาก www.b737.org.uk, วันที่ 23 ตุลาคม พ.ศ. 2548 

หมวดหมู่:เครื่องบินโบอิง
ทนาย

**"ทนาย"** หมายความว่า ผู้รับใช้ หรือผู้แทนนาย, กร่อนมาจาก "แทนนาย", และสามารถหมายถึง

* ทนายความ, ผู้ที่ได้รับใบอนุญาตให้ว่าต่างแก้ต่างคู่ความในเรื่องอรรถคดี, เรียกสั้น ๆ ว่า ทนาย, ภาษาปากว่า หมอความ
* นักพากย์, โบราณเรียก ทนาย, โดยเฉพาะ นักพากย์หนัง (หนังตะลุง, หนังใหญ่ ฯลฯ)
* ทนายแผ่นดิน, พนักงานรักษาพระอัยการ หรือเรียกสั้น ๆ ว่า อัยการ
* ทนายเรือน, พนักงานฝ่ายใน มีหน้าที่ติดต่อกับสถานที่ต่าง ๆ ในพระราชวัง
* ทนายเลือก, นักมวยสำหรับป้องกันพระเจ้าแผ่นดิน
* ทนายเลือก, ชื่อกรมในสมัยโบราณกรมหนึ่ง มีหน้าที่กำกับมวย
* ทนายหน้าหอ - หัวหน้าคนรับใช้ที่ใช้ออกหน้าออกตา, คนที่มักออกรับหน้าแทนเจ้านายของตน
การว่ายน้ำ

thumb|การว่ายน้ำท่ากบ
**การว่ายน้ำ** () เป็นกระบวนการในการเคลื่อนที่ในน้ำของมนุษย์หรือสิ่งมีชีวิตอื่น การว่ายน้ำของมนุษย์มีจุดประสงค์หลายอย่าง เช่น นันทนาการ การแข่งขัน การออกกำลังกาย

การว่ายน้ำนั้นมีหลายท่า โดยท่าที่ใช้สำหรับแข่งขันนั้นได้แก่ ท่าฟรีสไตล์ ท่ากบ ท่ากรรเชียง และท่าผีเสื้อ การแข่งขันอีกประเภทหนึ่งคือการแข่งขันแบบ "ฟรีสไตล์" ซึ่งผู้เข้าแข่งขันสามารถว่ายน้ำแบบใดก็ได้ นักว่ายน้ำส่วนใหญ่เลือกใช้ท่าฟรอนท์ครอล () ทำให้มักเรียกการว่ายน้ำแบบนี้ว่าฟรีสไตล์ สหพันธ์ว่ายน้ำนานาชาติ (FINA) เป็นจัดการแข่งขันว่ายน้ำ (และกีฬาทางน้ำอื่น) ในระดับนานาชาติ การแข่งขันว่ายน้ำเป็นหนึ่งในการแข่งขันในกีฬาโอลิมปิกฤดูร้อน

## ทางวิทยาศาสตร์

## ประวัติ

หมวดหมู่:กีฬา
หมวดหมู่:การว่ายน้ำ
คิวโพลาห้าเหลี่ยม

thumb|250px|คิวโพลาห้าเหลี่ยม
**คิวโพลาห้าเหลี่ยม** () หมายถึงคิวโพลา (cupola) ที่มีฐานด้านเล็กเป็นรูปห้าเหลี่ยมปรกติ กล่าวคือประกอบด้วยหน้ารูปห้าเหลี่ยมปรกติเป็นฐานด้านหนึ่ง หน้ารูปสิบเหลี่ยมปรกติเป็นฐานอีกด้านหนึ่ง และหน้าด้านข้างเป็นรูปสามเหลี่ยมด้านเท่าสลับกับรูปสี่เหลี่ยมจัตุรัส รูปทรงนี้มี 15 จุดยอด 25 ขอบ  12 หน้า และเป็นทรงตันจอห์นสันหมายเลข 5 (Johnson solid: J5) ซึ่งมีรูปร่างเหมือนรอมบิโคซิโดเดคาฮีดรอน (rhombicosidodecahedron) ที่ตัดมาส่วนหนึ่ง และส่วนที่เหลือก็จะกลายเป็น ดิมินิชรอมบิโคซิโดเดคาฮีดรอน (diminished rhombicosidodecahedron: J76)

## ดูเพิ่ม
* คิวโพลาสี่เหลี่ยมจัตุรัส (square cupola: J4)
* โรทันดาห้าเหลี่ยม (pentagonal rotunda: J6)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:พริสมาทอยด์
หมวดหมู่:ทรงตันจอห์นสัน
โรทันดาห้าเหลี่ยม

thumb|โรทันดาห้าเหลี่ยม
**โรทันดาห้าเหลี่ยม** () เป็นทรงหลายหน้า (polyhedron) ที่เกิดจากการผ่าครึ่งของทรงสามสิบสองหน้า (icosidodecahedron) ทำให้มีหน้ารูปสามเหลี่ยมด้านเท่า 10 หน้า หน้ารูปห้าเหลี่ยมปรกติ 6 หน้า และหน้ารูปสิบเหลี่ยมปรกติตรงรอยตัด 1 หน้า รวม 17 หน้า ทรงนี้มี 20 จุดยอด 35 ขอบ และเป็นทรงตันจอห์นสันหมายเลข 6 (Johnson solid: J6) และเมื่อกล่าวถึงคำว่า "โรทันดา" ขึ้นมาลอยๆ จะมีความหมายโดยนัยเป็นรูปทรงนี้

## ดูเพิ่ม
* ลำดับทรงตันจอห์นสัน
** คิวโพลาห้าเหลี่ยม (pentagonal cupola: J5)
** พีระมิดสามเหลี่ยมอีลองเกต (elongated triangular pyramid: J7)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:ทรงตันจอห์นสัน
ดิสอิลลูชัน

"**ดิสอิลลูชัน**" () เป็นซิงเกิลเปิดตัวของซาจิ ทาอินากะ ที่วางจำหน่ายในวันที่ 22 กุมภาพันธ์ พ.ศ. 2549 ซึ่งเพลงเด่นของซิงเกิลนี้ได้ถูกใช้เป็นเพลงเปิดสำหรับแอนิเมชันเรื่อง เฟท/สเตย์ ไนท์ ในตอนที่ 1 ถึงตอนที่ 14 ซึ่งเพลงนี้เป็นเพลงที่มาจาการนำเพลงธีม *THIS ILLUSION* ของ เฟท/สเตย์ ไนท์ ในฉบับเกมมาเรียบเรียงใหม่อีกด้วย

หมายเลขรหัสของซีดีซิงเกิลนี้คือ GNCX-0001.

## รายชื่อเพลง
1. **ดิสอิลลูชัน**
* เนื้อร้อง: ()
* ทำนอง: NUMBER 201
* เรียบเรียง: ()

2. **วาสุเระ คาเคะเทอิตะ โนะ คะนะ** ()
* เนื้อร้อง: ซะชิ ทะอินะกะ
* ทำนอง: ซะชิ ทะอินะกะ
* เรียบเรียง: ()

3. **ดิสอิลลูชัน -instrumental-**

4. **วาสุเระ คาเคะเทอิตะ โนะ คะนะ -instrumental-**

## ตำแหน่งในออริคอนนชาร์ต
ยอดจำหน่ายของออริคอนนรายสัปดาห์ (ญี่ปุ่น)

**ยอดจำหน่ายทั้งหมด:** 18,072

## อ้างอิง

## แหล่งข้อมูลอื่น
* ข้อมูลโดยออริคอนน

หมวดหมู่:ซาจิ ทาอินากะ
ลอนดอน (แก้ความกำกวม)

ลอนดอน เป็นเมืองหลวงของสหราชอาณาจักรและประเทศอังกฤษ

คำว่า **ลอนดอน** ยังอาจหมายถึง

* เกรเทอร์ลอนดอน - ลอนดอนที่รวม นครหลวงลอนดอน เวสต์มินสเตอร์ และเทศบาล ตลอดจนปริมณฑล
* นครลอนดอน - เขตหนึ่งในนครลอนดอนและปริมณฑล
* ลอนดอน - เมืองขนาดเล็กเมืองหนึ่ง ในรัฐโอไฮโอ สหรัฐอเมริกา
พีระมิดสามเหลี่ยมอีลองเกต

thumb|พีระมิดสามเหลี่ยมอีลองเกต
**พีระมิดสามเหลี่ยมอีลองเกต** (อังกฤษ: elongated triangular pyramid) เป็นทรงหลายหน้า (polyhedron) ที่เกิดจากการต่อฐานทรงสี่หน้าปรกติ (regular tetrahedron) ด้านหนึ่งด้วยปริซึมสามเหลี่ยม (triangular prism) ทำให้มีหน้ารูปสามเหลี่ยมด้านเท่า 4 หน้า หน้ารูปสี่เหลี่ยมจัตุรัส 3 หน้า รวม 7 หน้า รูปทรงนี้มี 7 จุดยอด 12 ขอบ และเป็นทรงตันจอห์นสันหมายเลข 7 (Johnson solid: J7)

## ดูเพิ่ม
* ลำดับทรงตันจอห์นสัน
** โรทันดาห้าเหลี่ยม (pentagonal rotunda: J6)
** พีระมิดสี่เหลี่ยมจัตุรัสอีลองเกต (elongated square pyramid: J8)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
สึ

**สึ** หรือ **ทสึ** (อ่านออกเสียงพยางค์เดียว) อาจหมายถึง
* สึ (เมือง) (津市 สึชิ) เมืองหลวงของจังหวัดมิเอะ
* สึ (คะนะ) (つ) ตัวอักษรในภาษาญี่ปุ่น
เนื้อเยื่อ

**เนื้อเยื่อ** () ในทางชีววิทยาคือกลุ่มของเซลล์ที่ทำหน้าที่ร่วมกันในสิ่งมีชีวิต

วิชาการศึกษาเนื้อเยื่อ เรียกว่า มิญชวิทยา (Histology) หรือ จุลกายวิภาคศาสตร์ (Microanatomy) หรือหากเป็นการศึกษาที่เกี่ยวข้องกับโรคเรียกว่า จุลพยาธิวิทยา (histopathology)

เครื่องมือที่ใช้ในการศึกษาเนื้อเยื่อโดยทั่วไปคือ แท่งขี้ผึ้ง (wax block) , สีย้อมเนื้อเยื่อ (tissue stain) , กล้องจุลทรรศน์แบบแสง (optical microscope) ซึ่งต่อมามีการพัฒนาเป็นกล้องจุลทรรศน์อิเล็กตรอน (electron microscopy) , immunofluorescence, และการตัดตรวจเนื้อเย็นแข็ง (frozen section) เป็นเทคนิคและความรู้ใหม่ที่เพิ่งกำเนิดขึ้นเมื่อไม่นานมานี้ ด้วยเครื่องมือต่างๆ เหล่านี้เราสามารถตรวจพยาธิสภาพ เพื่อการวินิจฉัยและพยากรณ์โรคได้

## เนื้อเยื่อสัตว์
ในร่างกายของสัตว์ไม่ว่าจะเป็นมนุษย์หรือสัตว์ชั้นต่ำลงไปเช่นแมลง ต่างประกอบด้วยเนื้อเยื่อพื้นฐาน 4 ประเภท เนื้อเยื่อเหล่านี้รวมตัวกันเป็นโครงสร้างและอวัยวะต่าง ๆ กัน
* **[[เนื้อเยื่อบุผิว]]** (Epithelium) เป็นเนื้อเยื่อที่ประกอบไปด้วยชั้นของเซลล์ที่ปกคลุมพื้นผิวของอวัยวะต่าง ๆ เช่น พื้นผิวของผิวหนัง และบุผิวทางเดินอาหาร มีหน้าที่ปกป้องจากสิ่งแวดล้อมภายนอก หลั่งสารและดูดซึมสาร
* **[[เนื้อเยื่อเกี่ยวพัน]]** (Connective tissue) ทำหน้าที่เป็นโครงร่างยึดส่วนต่าง ๆ เข้าไว้ด้วยกัน เช่น เลือด หรือ กระดูก
* **[[เนื้อเยื่อกล้ามเนื้อ]]** (Muscular tissue) เซลล์กล้ามเนื้อประกอบด้วยฟิลาเมนต์ (เส้นใย) หลายเส้นที่หดตัวได้ สามารถเคลื่อนที่ผ่านกันและเปลี่ยนขนาดของเซลล์ได้ เนื้อเยื่อกล้ามเนื้อแบ่งได้ออกเป็น 3 ประเภทคือ กล้ามเนื้อเรียบ (visceral or smooth muscle) พบอยู่ที่ผนังของอวัยวะภายใน, กล้ามเนื้อโครงร่าง (skeletal muscle) ซึ่งยึดอยู่กับกระดูก ทำหน้าที่ในการเคลื่อนไหว และกล้ามเนื้อหัวใจ (cardiac muscle) พบได้ที่หัวใจ
* **[[เนื้อเยื่อประสาท]]** (Nervous tissue) ประกอบด้วยเซลล์ที่รวมตัวกันเป็นสมอง (brain) , ไขสันหลัง (spinal cord) , และระบบประสาทนอกส่วนกลาง (peripheral nervous system)

## เนื้อเยื่อพืช
เนื้อเยื่อที่พบได้ในสิ่งมีชีวิตหลายเซลล์อื่น ๆ เช่น เนื้อเยื่อท่อลำเลียง (Vascular tissue) ในพืช เช่น ไซเล็ม (xylem) และ โฟลเอ็ม (phloem) เนื้อเยื่อพืชสามารถแบ่งได้กว้าง ๆ ออกเป็น 3 ระบบ คือ เนื้อเยื่อชั้นผิว (epidermis) , เนื้อเยื่อพื้น (ground tissue) และเนื้อเยื่อท่อลำเลียง (Vascular tissue) ทั้งหมดนี้เราเรียกรวมกันว่า มวลชีวภาพ (biomass)
* **[[เอพิเดอร์มิส|เนื้อเยื่อชั้นผิว]]** (Epidermis) เป็นกลุ่มของเซลล์ที่รวมตัวกันอยู่พื้นผิวภายนอกของใบไม้และพืชที่มีอายุไม่มาก
* **[[เนื้อเยื่อท่อลำเลียง]]** (Vascular tissue) เนื้อเยื่อท่อลำเลียงหลักที่สำคัญของพืชคือ ไซเล็ม (xylem) และ โฟลเอ็ม (phloem) ทำหน้าที่ขนส่งน้ำ สารละลาย และสารอาหารภายในต้นพืช
* **[[เนื้อเยื่อพื้น]]** (ground tissue) เป็นเนื้อเยื่อที่พัฒนาเปลี่ยนแปลงไปเป็นเนื้อเยื่ออื่น ๆ น้อยที่สุด เนื้อเยื่อพื้นทำหน้าที่ผลิตสารอาหารโดยกระบวนการสังเคราะห์ด้วยแสง และเก็บสารอาหารเอาไว้

## ดูเพิ่ม
* เซลล์ (ชีววิทยา)
* อวัยวะ

## อ้างอิง
* Raven, Peter H., Evert, Ray F., & Eichhorn, Susan E. (1986). *Biology of Plants* (4th ed.). New York: Worth Publishers. ISBN 0-87901-315-X.

นเอเยื่อ
พีระมิดสี่เหลี่ยมจัตุรัสอีลองเกต

thumb|พีระมิดสี่เหลี่ยมจัตุรัสอีลองเกต
**พีระมิดสี่เหลี่ยมจัตุรัสอีลองเกต** (อังกฤษ: elongated square pyramid) เป็นทรงหลายหน้า (polyhedron) ที่เกิดจากการต่อฐานพีระมิดสี่เหลี่ยมจัตุรัส (square pyramid: J1) ด้วยทรงลูกบาศก์ (cube) ทำให้มีหน้ารูปสามเหลี่ยมด้านเท่า 4 หน้า หน้ารูปสี่เหลี่ยมจัตุรัส 5 หน้า รวม 9 หน้า รูปทรงนี้มี 9 จุดยอด 16 ขอบ และเป็นทรงตันจอห์นสันหมายเลข 8 (Johnson solid: J8)

รูปทรงนี้สามารถเรียกได้ในชื่ออื่นๆ อีกคือ
* *ทรงลูกบาศก์ออกเมนต์ (augmented cube)*
* *ปริซึมสี่เหลี่ยมจัตุรัสออกเมนต์ (augmented square prism)*

## ดูเพิ่ม
* ลำดับทรงตันจอห์นสัน
** พีระมิดสามเหลี่ยมอีลองเกต (elongated triangular pyramid: J7)
** พีระมิดห้าเหลี่ยมอีลองเกต (elongated pentagonal pyramid: J9)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
พีระมิดห้าเหลี่ยมอีลองเกต

thumb|พีระมิดห้าเหลี่ยมอีลองเกต
**พีระมิดห้าเหลี่ยมอีลองเกต** (อังกฤษ: elongated pentagonal pyramid) เป็นทรงหลายหน้า (polyhedron) ที่เกิดจากการต่อฐานพีระมิดห้าเหลี่ยม (pentagonal pyramid: J2) ด้วยปริซึมห้าเหลี่ยม (pentagonal prism) ทำให้มีหน้ารูปสามเหลี่ยมด้านเท่า 5 หน้า หน้ารูปสี่เหลี่ยมจัตุรัส 5 หน้า และหน้ารูปห้าเหลี่ยมปรกติ 1 หน้า รวม 11 หน้า รูปทรงนี้มี 11 จุดยอด 20 ขอบ และเป็นทรงตันจอห์นสันหมายเลข 9 (Johnson solid: J9)

## ดูเพิ่ม
* ลำดับทรงตันจอห์นสัน
** พีระมิดสี่เหลี่ยมจัตุรัสอีลองเกต (elongated square pyramid: J8)
** พีระมิดสี่เหลี่ยมจัตุรัสไจโรอีลองเกต (gyroelongated square pyramid: J10)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
พีระมิดสี่เหลี่ยมจัตุรัสไจโรอีลองเกต

thumb|181px|พีระมิดสี่เหลี่ยมจัตุรัสไจโรอีลองเกต
**พีระมิดสี่เหลี่ยมจัตุรัสไจโรอีลองเกต** (อังกฤษ: gyroelongated square pyramid) เป็นทรงหลายหน้า (polyhedron) ที่เกิดจากการต่อฐานพีระมิดสี่เหลี่ยมจัตุรัส (square pyramid: J1) ด้วยแอนติปริซึมสี่เหลี่ยมจัตุรัส (square antiprism) ทำให้มีหน้ารูปสามเหลี่ยมด้านเท่า 12 หน้า หน้ารูปสี่เหลี่ยมจัตุรัส 1 หน้า รวม 13 หน้า รูปทรงนี้มี 9 จุดยอด 20 ขอบ และเป็นทรงตันจอห์นสันหมายเลข 10 (Johnson solid: J10)

## ดูเพิ่ม
* ลำดับทรงตันจอห์นสัน
** พีระมิดห้าเหลี่ยมอีลองเกต (elongated pentagonal pyramid: J9)
** พีระมิดห้าเหลี่ยมไจโรอีลองเกต (gyroelongated pentagonal pyramid: J11)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
พีระมิดคู่สามเหลี่ยม

thumb|พีระมิดคู่สามเหลี่ยม
**พีระมิดคู่สามเหลี่ยม** (อังกฤษ: triangular bipyramid/dipyramid) เป็นทรงหลายหน้า (polyhedron) ที่เกิดจากการนำพีระมิดสามเหลี่ยม (triangular pyramid) 2 รูปทรงมาประกอบเข้าด้วยกัน รูปทรงนี้มี 5 จุดยอด 9 ขอบ 6 หน้า หากพีระมิดนั้นเป็นทรงสี่หน้าปรกติ (regular tetrahedorn) ทั้งคู่ จะทำให้ทุกหน้าเป็นรูปสามเหลี่ยมด้านเท่าทั้ง 6 หน้า และเป็นทรงตันจอห์นสันหมายเลข 12 (Johnson solid: J12)

## ดูเพิ่ม
* ลำดับทรงตันจอห์นสัน
** พีระมิดห้าเหลี่ยมไจโรอีลองเกต (gyroelongated pentagonal pyramid: J11)
** พีระมิดคู่ห้าเหลี่ยม (pentagonal dipyramid: J13)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:เดลตาฮีดรอน
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
พีระมิดห้าเหลี่ยมไจโรอีลองเกต

thumb|พีระมิดห้าเหลี่ยมไจโรอีลองเกต
**พีระมิดห้าเหลี่ยมไจโรอีลองเกต** (อังกฤษ: gyroelongated pentagonal pyramid) เป็นทรงหลายหน้า (polyhedron) ที่เกิดจากการต่อฐานพีระมิดห้าเหลี่ยม (pentagonal pyramid: J2) ด้วยแอนติปริซึมห้าเหลี่ยม (pentagonal antiprism) ทำให้มีหน้ารูปสามเหลี่ยมด้านเท่า 15 หน้า หน้ารูปห้าเหลี่ยมปรกติ 1 หน้า รวม 16 หน้า รูปทรงนี้มี 11 จุดยอด 25 ขอบ และเป็นทรงตันจอห์นสันหมายเลข 11 (Johnson solid: J11)

รูปทรงนี้สามารถเรียกได้ในอีกชื่อหนึ่งคือ *ทรงยี่สิบหน้าดิมินิช (diminished icosahedron)* ซึ่งเป็นการนำทรงยี่สิบหน้าปรกติ (regular icosahedron) มาตัด "ฝา" ออก ซึ่ง "ฝา" นั้นก็เป็นพีระมิดห้าเหลี่ยมอีกอันหนึ่งนั่นเอง

## ดูเพิ่ม
* ลำดับทรงตันจอห์นสัน
** พีระมิดสี่เหลี่ยมจัตุรัสไจโรอีลองเกต (gyroelongated square pyramid: J10)
** พีระมิดคู่สามเหลี่ยม (triangular dipyramid: J12)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
ภาษามัล

**ภาษามัล, ภาษาไพร, ภาษาถิ่น** หรือ **ภาษาปรัย** มีผู้พูดทั้งหมด 26,193 คน เป็นภาษาในตระกูลออสโตรเอเชียติก กลุ่มมอญ-เขมร สาขาขมุ ผู้พูดภาษานี้ในประเทศไทยอพยพมาจากประเทศลาว ในไทยพบ 3,000–4,000 คน (พ.ศ. 2525) อยู่ทางตะวันออกของอำเภอปัวและอำเภอเชียงคำ จังหวัดน่าน ใกล้กับชายแดนลาว อยู่ในลาว 23,193 คน (พ.ศ. 2538) ในแขวงไชยบุรีทางตะวันตกของแม่น้ำโขง มีสำเนียงต่าง ๆ มากมาย ผู้พูดภาษามัลในไทยมีคำยืมจากภาษาไทยที่นำไปใช้แทนคำดั้งเดิมในภาษามัลจำนวนมาก ไม่สามารถเข้าใจกันได้กับภาษาไพ

## อ้างอิง

* สุริยา รัตนกุล. นานาภาษาในเอเชียอาคเนย์ ภาคที่ 1: ภาษาตระกูลออสโตรเอเชียติกและภาษาตระกูลจีน-ธิเบต. กทม. ภาษาและวัฒนธรรมเพื่อการพัฒนาชนบท มหาวิทยาลัยมหิดล. 2531
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

หมวดหมู่:ภาษาในประเทศลาว
หมวดหมู่:ภาษาในประเทศไทย
พีระมิดคู่ห้าเหลี่ยม

thumb|พีระมิดคู่ห้าเหลี่ยม
**พีระมิดคู่ห้าเหลี่ยม** (อังกฤษ: pentagonal bipyramid/dipyramid) เป็นทรงหลายหน้า (polyhedron) ที่เกิดจากการนำพีระมิดที่มีฐานเป็นรูปห้าเหลี่ยม 2 รูปทรงมาประกอบเข้าด้วยกัน รูปทรงนี้มี 7 จุดยอด 15 ขอบ 10 หน้า หากพีระมิดนั้นเป็นพีระมิดห้าเหลี่ยม (pentagonal pyramid: J2) ทั้งคู่ จะทำให้ทุกหน้าเป็นรูปสามเหลี่ยมด้านเท่าทั้ง 10 หน้า และเป็นทรงตันจอห์นสันหมายเลข 13 (Johnson solid: J13)

## ดูเพิ่ม
* ลำดับทรงตันจอห์นสัน
** พีระมิดคู่สามเหลี่ยม (triangular dipyramid: J12)
** พีระมิดคู่สามเหลี่ยมอีลองเกต (elongated triangular dipyramid: J14)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:เดลตาฮีดรอน
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
ภาษาหยูก

**ภาษาหยูก**อยู่ในภาษากลุ่มบะห์นาริก มีผู้พูดในแขวงเซกอง ประเทศลาว มีลักษณะน้ำเสียงแต่ความแตกต่างของน้ำเสียงไม่มีผลต่อเสียงสระและเสียงพยัญชนะ มีความเรียบง่ายกว่าภาษายรุและภาษาละวี มีเสียงพยัญชนะต้น 19 เสียง เสียงตัวสะกด 14 เสียง เสียงสระ 21 เสียง
## อ้างอิง
* ธีระพันธ์ ล.ทองคำ. ภาษาของนานาชนเผ่าในแขวงเซกอง  ลาวใต้: ความรู้พื้นฐานเพื่อการวิจัยและและพัฒนา. กทม. จูฬาลงกรณ์มหาวิทยาลัย. 2544.

หยูก
ภาษาละวี

**ภาษาละวี**อยู่ในภาษากลุ่มบะห์นาริก มีผู้พูดในแขวงเซกอง ประเทศลาว เป็นภาษาที่มีระบบสระซับซ้อนกว่าภาษาในกลุ่มบะห์นาริกอื่น ๆ แต่ระบบพยัญชนะเรียบง่ายกว่าภาษายรุ มีเสียงพยัญชนะต้น 19 เสียง เสียงตัวสะกด 17 เสียง เสียงสระ 39 เสียง โดยมีเสียงสระประสมเป็นจำนวนมาก

## อ้างอิง
* ธีระพันธ์ ล.ทองคำ. ภาษาของนานาชนเผ่าในแขวงเซกอง  ลาวใต้: ความรู้พื้นฐานเพื่อการวิจัยและและพัฒนา. กทม. จูฬาลงกรณ์มหาวิทยาลัย. 2544.

ละวี
ภาษาฮะรัก

**ภาษาฮะรัก**อยู่ในภาษากลุ่มบะห์นาริก เป็นภาษาที่มีปัญหาอย่างมากในการจัดกลุ่มย่อย มีผ้พูดในแขวงเซกอง ประเทศลาว มีลักษณะน้ำเสียง พยัญชนะต้นมี 28 เสียง ตัวสะกดมี 15 เสียง สระมี 23 เสียง

## อ้างอิง
* ธีระพันธ์ ล.ทองคำ. ภาษาของนานาชนเผ่าในแขวงเซกอง  ลาวใต้: ความรู้พื้นฐานเพื่อการวิจัยและและพัฒนา. กทม. จุฬาลงกรณ์มหาวิทยาลัย. 2544.

ฮะรัก
อักษรเมรอยติก

**อักษรเมรอยติก** พัฒนามาจากอักษรอียิปต์โบราณเพื่อใช้เขียนเมื่อราว พ.ศ. 343 อักษรนี้มี 2 แบบ แบบหนึ่งมาจากอักษรไฮโรกลิฟ เขียนในแนวตั้งจากขวาไปซ้าย อีกแบบหนึ่งมาจากอักษรอียิปต์ที่ใช้ในชีวิตประจำวัน เขียนในแนวนอนจากขวาไปซ้าย
## ใช้เขียน
* ภาษาเมรอยติกซึ่งใช้พูดแถบลุ่มแม่น้ำไนล์และภาคเหนือของซูดานเมื่อประมาณ พ.ศ. 943 ก่อนจะถูกแทนที่ด้วยภาษานิวเบีย
## อ้างอิง

* อักษรเมรอยติก 

หมวดหมู่:อักษรโบราณ
อักษรรูนส์ ฮังการี

**อักษรฮังการีเก่า** หรือ **อักษรรูนส์ฮังการี** ( หรือ ) เป็นระบบการเขียนอักษรในภาษาฮังการี ภาษาฮังการีสมัยใหม่เขียนด้วยชุดตัวอักษรฮังการีทีมีฐานจากอักษรละติน ส่วนคำว่า "เก่า" สื่อถึงลำดับความสำคัญทางประวัติศาสตร์ของอักษรเมื่อเปรียบเทียบกับอักษรฐานละติน อักษรฮังการีเก่าเป็นอักษรรุ่นลูกของอักษรเตอร์กิกเก่า 

ชาวฮังการีเริ่มตั้งถิ่นฐานในแอ่งคาร์เพเทียนเมื่อ ค.ศ. 895 หลังจัดตั้งราชอาณาจักรฮังการี ก็มีการยกเลิกใช้อักษรบางส่วนและใช้อักษรละตินแทน

ชื่อภาษาอังกฤษในมาตรฐาน ISO 15924 คือ Old Hungarian (Hungarian Runic)

## ชื่อ
ในภาษาฮังการีสมัยใหม่ อักษรนี้มีชื่อทางการว่า  ('อักษร Szekler') โดยทั่วไป ระบบการเขียนนี้มีชื่อว่า ,  และ  (หรือสั้น ๆ ว่า  'รอยบาก, รอย')

## อักษร
อักษรรูนนี้มี 42 ตัว เนื่องจากเป็นอักษรเตอร์กิกเก่า ทำให้บางพยัญชนะมีสองรูป รูปหนึ่งใช้ร่วมกับสระหลัง (a, á, o, ó, u, ú) ส่วนอีกรูปหนึ่งใช้กับสระหน้า (e, é, i, í, ö, ő, ü, ű) ชื่อพยัญชนะต้องออกเสียงพร้อมสระ ในชุดพยัญชนะเก่า ลำดับพยัญชนะ-สระอยู่ตรงข้ามกับแบบสมัยใหม่ (*ep* แทน *pé*) ชุดตัวอักษรนี้ๆม่มีอักษรสำหรับหน่วยเสียง dz และ dzs ในภาษาฮังการีสมัยใหม่ และไม่มีอักษรสำหรับ q, w, x และ y ในอักษรละติน

อักษรรูนฮังการีเก่ายังมีอักษรรูนที่ไม่ใช่อักษร แต่เป็นสัญลักษณ์ต่างหาก บางข้อมูลระบุเป็น "" (น่าจะเป็นรูปสะกดผิดจาก ) ตัวอย่างที่พบได้ทั่วไป มีดังนี้:
*TPRUS: 
*ENT:  
*TPRU: 
*NAP: 
*EMP:  
*UNK:  
*US:  
*AMB:  

### ตัวเลข

## ตัวอย่างข้อความ

**ข้อความจาก [[Sânmartin, Harghita|Csíkszentmárton]], ค.ศ. 1501**
*อักษรรูนที่มีเส้นใต้เดิมเขียนเป็นตัวแฝด*

ถอดอักขระในยูนิโคด: 

ตีความในภาษาฮังการีเก่า : "ÚRNaK SZÜLeTéSéTÜL FOGVÁN ÍRNaK eZeRÖTSZÁZeGY eSZTeNDŐBE MÁTYáS
JÁNOS eSTYTáN KOVÁCS CSINÁLTáK MÁTYáSMeSTeR GeRGeLYMeSTeRCSINÁLTÁK
G IJ A aS I LY LY LT A" (อักษรนี้ในจารึกเขียนด้วยอักษรรูนแบบตัวพิมพ์ใหญ่)

ตีความในภาษาฮังการีสมัยใหม่: "(Ezt) az Úr születése utáni 1501. évben írták. Mátyás, János, István kovácsok csinálták. Mátyás mester (és) Gergely mester csinálták gijas ily ly lta"

แปลภาษาอังกฤษ: "(This) was written in the 1501st year of our Lord. The smiths Matthias, John (and) Stephen did (this). Master Matthias (and) Master Gregory did (ตีความไม่ได้)"


## อ้างอิง

## ข้อมูล
### อังกฤษ
* Gábor Hosszú (2011): *Heritage of Scribes. The Relation of Rovas Scripts to Eurasian Writing Systems.* First edition. Budapest: Rovas Foundation, , fully available from Google Books
* Edward D. Rockstein: "The Mystery of the Székely Runes", *Epigraphic Society Occasional Papers*, Vol. 19, 1990, pp.&nbsp;176–183

### ฮังการี
*  (New Hungarian Encyclopaedia) – Akadémiai Kiadó, Budapest, 1962 (Volume 5) 
* Gyula Sebestyén: , Budapest, 1915

### ละติน
* J. Thelegdi: , Batavia, 1598

## แหล่งข้อมูอื่น

* Hungarian Runes / Rovás on Omniglot
*  Rovásírás (Gábor Hosszú)
*  Kiszely István: A magyar nép őstörténete
*  Learning Rovas 
*  The Living Rovas
*  Hungarian Rovas Portal
*  Szekely-Hungarian Rovas
* Szekely-Hungarian Rovas on RovasPedia
* ฟอนต์ยูนิโคดอักษรฮังการีเก่า
** ALPHABETUM  by Juan José Marcos (commercial font)
** Noto Sans Old Hungarian
** Old Hungarian by Zsolt Sz. Sztupák 
** OptimaModoki by Dare-demo Iie
** TWB01x SMP fonts by Thomas Buchleither (archived on 2019-07-17)

รูนส์ ฮังการี
หมวดหมู่:ภาษาฮังการี
หมวดหมู่:ระบบการเขียนในอดีต
หมวดหมู่:ระบบการเขียนจากขวาไปซ้าย
ภาษาแย็ฮ

**ภาษาแย็ฮ **หรือภาษาแยะตามการออกเสียงในภาษาลาว อยู่ในภาษากลุ่มบะห์นาริก มีผู้พูดในแขวงเซกอง ประเทศลาว ระบบเสียงซับซ้อนกว่าภาษาเตรียงและภาษากะเซง มีลักษณะน้ำเสียง พยัญชนะต้นมี 41 เสียง ตัวสะกดมี 15 เสียง สระมี 21 เสียง
## อ้างอิง
* ธีระพันธ์ ล.ทองคำ. ภาษาของนานาชนเผ่าในแขวงเซกอง  ลาวใต้: ความรู้พื้นฐานเพื่อการวิจัยและและพัฒนา. กทม. จุฬาลงกรณ์มหาวิทยาลัย. 2544.

ยแฮ
พีระมิดคู่สี่เหลี่ยมจัตุรัสอีลองเกต

thumb|พีระมิดคู่สี่เหลี่ยมจัตุรัสอีลองเกต
**พีระมิดคู่สี่เหลี่ยมจัตุรัสอีลองเกต** (อังกฤษ: elongated square bipyramid/dipyramid) เป็นทรงหลายหน้า (polyhedron) ที่เกิดจากการแทรกทรงลูกบาศก์ (cube) ลงไประหว่างกลางทรงแปดหน้าปรกติ (regular octahedron) ทำให้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 4 หน้า รวม 12 หน้า รูปทรงนี้มี 10 จุดยอด 20 ขอบ และเป็นทรงตันจอห์นสันหมายเลข 15 (Johnson solid: J15)

รูปทรงนี้สามารถเรียกได้ในชื่ออื่นๆ อีกคือ
* *ทรงลูกบาศก์ไบออกเมนต์ (biaugmented cube)*
* *ปริซึมสี่เหลี่ยมจัตุรัสไบออกเมนต์ (biaugmented square prism)*

## ดูเพิ่ม
* ลำดับทรงตันจอห์นสัน
** พีระมิดคู่สามเหลี่ยมอีลองเกต (elongated triangular dipyramid: J14)
** พีระมิดคู่ห้าเหลี่ยมอีลองเกต (elongated pentagonal dipyramid: J16)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
พีระมิดคู่สามเหลี่ยมอีลองเกต

thumb|พีระมิดคู่สามเหลี่ยมอีลองเกต
**พีระมิดคู่สามเหลี่ยมอีลองเกต** (อังกฤษ: elongated triangular bipyramid/dipyramid) เป็นทรงหลายหน้า (polyhedron) ที่เกิดจากการแทรกปริซึมสามเหลี่ยม (triangular prism) ลงไประหว่างกลางพีระมิดคู่สามเหลี่ยม (triagonal dipyramid: J12) ทำให้มีหน้ารูปสามเหลี่ยมด้านเท่า 6 หน้า หน้ารูปสี่เหลี่ยมจัตุรัส 3 หน้า รวม 9 หน้า รูปทรงนี้มี 8 จุดยอด 15 ขอบ และเป็นทรงตันจอห์นสันหมายเลข 14 (Johnson solid: J14)

## ดูเพิ่ม
* ลำดับทรงตันจอห์นสัน
** พีระมิดคู่ห้าเหลี่ยม (pentagonal dipyramid: J13)
** พีระมิดคู่สี่เหลี่ยมจัตุรัสอีลองเกต (elongated square dipyramid: J15)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
พีระมิดคู่สี่เหลี่ยมจัตุรัสไจโรอีลองเกต

thumb|พีระมิดคู่สี่เหลี่ยมจัตุรัสไจโรอีลองเกต
**พีระมิดคู่สี่เหลี่ยมจัตุรัสไจโรอีลองเกต** (อังกฤษ: gyroelongated square bipyramid/dipyramid) เป็นทรงหลายหน้า (polyhedron) ที่เกิดจากการแทรกแอนติปริซึมสี่เหลี่ยมจัตุรัส (square antiprism) ลงไประหว่างกลางทรงแปดหน้าปรกติ (regular octahedron) แล้วหันส่วนปลายให้เข้ามุมกับแอนติปริซึม ทำให้มีหน้ารูปสามเหลี่ยมด้านเท่าทั้งหมด 16 หน้า รูปทรงนี้มี 10 จุดยอด 24 ขอบ และเป็นทรงตันจอห์นสันหมายเลข 17 (Johnson solid: J17)

## ดูเพิ่ม
* ลำดับทรงตันจอห์นสัน
** พีระมิดคู่ห้าเหลี่ยมอีลองเกต (elongated pentagonal dipyramid: J16)
** คิวโพลาสามเหลี่ยมอีลองเกต (elongated triangular cupola: J18)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:เดลตาฮีดรอน
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
พีระมิดคู่ห้าเหลี่ยมอีลองเกต

thumb|พีระมิดคู่ห้าเหลี่ยมอีลองเกต
**พีระมิดคู่ห้าเหลี่ยมอีลองเกต** (อังกฤษ: elongated pentagonal bipyramid/dipyramid) เป็นทรงหลายหน้า (polyhedron) ที่เกิดจากการแทรกปริซึมห้าเหลี่ยม (pentagonal prism) ลงไประหว่างกลางพีระมิดคู่ห้าเหลี่ยม (pentagonal pyramid: J13) ทำให้มีหน้ารูปสามเหลี่ยมด้านเท่า 10 หน้า หน้ารูปสี่เหลี่ยมจัตุรัส 5 หน้า รวม 15 หน้า รูปทรงนี้มี 12 จุดยอด 25 ขอบ และเป็นทรงตันจอห์นสันหมายเลข 16 (Johnson solid: J16)

## ดูเพิ่ม
* ลำดับทรงตันจอห์นสัน
** พีระมิดคู่สี่เหลี่ยมจัตุรัสอีลองเกต (elongated square dipyramid: J15)
** พีระมิดคู่สี่เหลี่ยมจัตุรัสไจโรอีลองเกต (gyroelongated pentagonal dipyramid: J17)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
คิวโพลาสามเหลี่ยมอีลองเกต

**คิวโพลาสามเหลี่ยมอีลองเกต** () เป็นทรงหลายหน้า (polyhedron) ที่เกิดจากการนำคิวโพลาสามเหลี่ยม (triangular cupola: J3) มาต่อเข้ากับปริซึมหกเหลี่ยม (hexagonal prism) ที่ฐานรูปหกเหลี่ยม ทำให้มีหน้ารูปสามเหลี่ยมด้านเท่า 4 หน้า หน้ารูปสี่เหลี่ยมจัตุรัส 9 หน้า และหน้ารูปหกเหลี่ยมปรกติ 1 หน้า รวม 14 หน้า รูปทรงนี้มี 15 จุดยอด 27 ขอบ และเป็นทรงตันจอห์นสันหมายเลข 18 (Johnson solid: J18)

## ดูเพิ่ม
* พีระมิดคู่สี่เหลี่ยมจัตุรัสไจโรอีลองเกต (gyroelongated square dipyramid: J17)
* คิวโพลาสี่เหลี่ยมจัตุรัสอีลองเกต (elongated square cupola: J19)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:ทรงตันจอห์นสัน
อิสราดิพีน

**อิสราดิพีน** (Isradipine) มีกลไกการออกฤทธิ์ ลดการบีบตัวของหัวใจ ลดอัตราการเต้นของหัวใจ ลดความดันโลหิต
ขยายหลอดเลือดแดง รวมทั้งหลอดเลือดหัวใจ นำไปใช้ในการรักษา ความดันโลหิตสูง โรคหัวใจขาดเลือด บางตัวสามารถใช้รักษาหัวใจเต้นผิดจังหวะบางชนิดได้ บางตัวสามารถนำมาใช้รักษาภาวะหัวใจล้มเหลว(ร่วมกับยาอื่น โดยช่วยลดอาการแต่ไม่ช่วยลดอัตราตาย) ผลแทรกซ้อนที่สำคัญ ปวดศีรษะ ร้อนวูบวาบ ใจสั่น(บางตัว) ข้อเท้าบวม(พบบ่อยมาก) หน้ามืดเวลาลุกขึ้นยืน

## Stereochemistry

## แหล่งข้อมูลอื่น
* Drug offers hope for Parkinson's - BBC News, 11 June 2007.
* http://www.nature.com/nature/journal/v447/n7148/full/4471059a.html - Commentary of Chan et al. publication

หมวดหมู่:เภสัชกรรม
สารแขวนลอย

thumb|แป้งที่แขวนลอยอยู่ในน้ำ
**สารแขวนลอย** คือสารผสมของสสารต่างชนิดกันที่ไม่เป็นเนื้อเดียวกันและมีอนุภาคใหญ่กว่า 1 ไมโครเมตร (1000 นาโนเมตร) ในหนึ่งมิติเป็นอย่างน้อย ซึ่งใหญ่กว่าอนุภาคของคอลลอยด์ อนุภาคในสารแขวนลอยสามารถตกตะกอนได้เมื่อตั้งทิ้งไว้ และอาจสามารถแยกออกจากกันได้ เช่น ทรายในน้ำ ส่วนคอลลอยด์นั้นจะไม่สามารถแยกออกจากกันได้และไม่ตกตะกอน สารแขวนลอยไม่สามารถผ่านรูกระดาษกรองและกระดาษเซลโลเฟนได้

## ตัวอย่างสารแขวนลอย
* โคลนหรือน้ำขุ่น ซึ่งมีอนุภาคของดินอยู่ในน้ำ
* แป้งหรือผงชอล์กที่แขวนลอยในน้ำ ดังรูปทางขวามือ
* อนุภาคของฝุ่นที่แขวนลอยในอากาศ

## อ้างอิง

## ดูเพิ่ม
* คอลลอยด์ (colloid)
* อิมัลชัน (emulsion)
* สารละลาย (solution)
* ความขุ่น (turbidity)

หมวดหมู่:สารเนื้อผสม
โคกุลิกะ

**นิกายโคกุลิกวาท** แป็นนิกายที่แยกตัวออกมาจากนิกายมหาสังฆิกะ หลักธรรมโดยทั่วไปเหมือนกับนิกายมหาสังฆิกะ แต่ที่แยกตัวออกมาเพราะนิกายนี้ถือพระอภิธรรมปิฎกเป็นพิเศษ ไม่เคร่งครัดในพระวินัย ถือว่าการปฏิบัติให้พ้นกิเลสตัณหาโดยเร็วสำคัญกว่าการรักษาสิกขาบท

## อ้างอิง

* 

หมวดหมู่:นิกายในศาสนาพุทธเถรวาท
เดอะซิมส์ ปาร์ตี้สุขสันต์ บ้านหรรษา

**เดอะซิมส์ ปาร์ตี้สุขสันต์ บ้านหรรษา**  เป็นภาคเสริมของเกมชุดเดอะซฺมส์ โดยเป็นเกมในลำดับที่ 2 ผลิตเมือ 28 มีนาคม พ.ศ. 2544 

## ในเกมส์
เกมเดอะซิมส์นี้เป็นเกมภาคเสริมที่สองของเกมเดอะซิมส์ จากของเกมส์ ภาคเสริมสร้างชีวิต ลิขิตฝัน ซึ่งภายในเกมส์นี้ คุณสามารถเล่นเป็นชาวซิมส์และคุณสามารถจัดงานปาร์ตี้ด้วยตัวคุณเอง ซึ่งจะสามารถโทรหาเพื่อนบ้านของซิมส์ด้วย คุณสามารถร่วมงานปาร์ตี้โดย คุณจะต้องโทรหาเพื่อนบ้านให้เข้าไปเยี่ยมเล่น ปาร์ตี้กับพวกเรา

## สิ่งของใหม่ในเกมส์
* เค้กเท้าแฟนซี เป็นเค้กที่คุณจะสามารถเลือกคนมาเต้นนอกเค้ก เช่น ชาย หรือ หญิง คุณสามารถชมกับเพื่อนๆ ได้ด้วยในการแสดงนี้ ถ้านักแสดงเต้นจบเสร็จแล้ว ก็มาทักทายเรา และก็จากไป

## อ้างอิง

หมวดหมู่:เดอะซิมส์
นางกาลอัคคี

**ธันยมาลินี** (, *ธนฺยมาลินี*) หรือ **ธันยมาลาอี** (, *ธนฺยมาลาอี*) เป็นตัวละครหนึ่งใน *[[รามายณะ]]* มหากาพย์สำคัญของอินเดีย นางเป็นพระมเหสีพระองค์รองของราวณะ เจ้ากรุงลงกา มีพระราชโอรสด้วยกัน คือ อติกายะ (, *อติกาย*) ซึ่งเป็นตัวละครเดียวกันกับ **นางกาลอัคคีนาคราช** บางแห่งออกนามว่า **กาลอัคคี** หรือ **อัคคี** เป็นตัวละครใน *[[รามเกียรติ์]]* วรรณคดีไทย พระราชนิพนธ์ในพระบาทสมเด็จพระพุทธยอดฟ้าจุฬาโลกมหาราช ซึ่งนางเป็นพระอัครมเหสีพระองค์แรกของทศกัณฑ์ มีพระราชโอรสด้วยกัน คือ บรรลัยกัลป์

## ประวัติ
### ในรามายณะ

ธันยมาลินีเป็นรากษส นางได้รับการสถาปนาขึ้นเป็นพระมเหสีพระองค์รองของราวณะ เรื่องราวใน *รามายณะ* นางปรากฏตัวออกมาไม่มากนัก นางมีพระราชโอรสคนสำคัญ คือ อติกายะ ส่วน *รามายณะ* ฉบับอื่น ๆ ระบุว่า ธันยมาลินีมีพระราชโอรสกับราวณะอีกสามพระองค์ ได้แก่ นรานตกะ (, *นรานฺตก*) เทวานตกะ (, *เทวานฺตก*) และตริศิระ (, *ตริศิร*)

### ในรามเกียรติ์

นางกาลอัคคีนาคราช เป็นธิดาของพญากาลนาค กับมารดาชื่อนางประภา บิดาเป็นพญานาคครองเมืองบาดาล จำเดิม พญานาคทำสงครามกับท้าวสหมลิวัน [อ่าน สะหะมะลิวัน] ซึ่งเป็นยักษ์ผู้ครองเมืองบาดาลเช่นกัน เพราะคิดคาดว่าอนาคตอาจเกิดการรุกล้ำเบียดเบียนกันได้ จึงต้องการกำจัดเพื่อตัดไฟแต่ต้นลม ท้าวสหมลิวันเกรงจะเสียที จึงไปขอให้ท้าวลัสเตียนเจ้ากรุงลงกาซึ่งเป็นหลานชายเข้าช่วยเหลือ พญากาลนาคเห็นว่าทัพยักษ์กล้าแข็งมากจึงคืนร่างเป็นพญานาคเจ็ดเศียรออกมาสู้รบกับท้าวลัสเตียน ปรากฏว่าท้าวลัสเตียนได้แผลงศรเป็นครุฑจับพญากาลนาคไว้

หลังพญากาลนาคพ่ายแพ้ ท้าวลัสเตียนทรงไว้ชีวิตปล่อยตัวพญากาลนาคกลับเมืองบาดาล พญานาคสำนึกบุญคุณของท้าวลัสเตียน เห็นควรว่าต้องถวายตัวนางกาลอัคคีให้แก่ท้าวลัสเตียนเป็นบรรรณาการ แต่ท้าวลัสเตียนทรงพระชราภาพมากแล้ว มีมเหสีและสนมเป็นจำนวนมากอยู่แล้ว จึงมอบนางกาลอัคคีให้เป็นชายาของทศกัณฐ์แทน โดยให้นางเป็นพระมเหสีสูงศักดิ์กว่านักนางสนมทั้งปวงของทศกัณฐ์ ดังปรากฏความตอนหนึ่งว่า

เมื่อท้าวลัสเตียนสละราชสมบัติ ได้แต่งตั้งทศกัณฐ์ครองเมืองลงกาต่อมา และมีนางอัคคีเป็นอัครมเหสีสูงศักดิ์กว่านางสนมทั้งแปดหมื่นสี่พันตน หลังจากทศกัณฐ์ชลอเขาไกรลาสให้ตั้งตรงได้และได้รับพระราชทานนางมณโฑจากพระอิศวรมา จึงสถาปนานางมณโฑให้เป็นพระอัครมเหสีเอกแทน ดังปารากฏในภาพจิตรกรรมในวัดพระศรีรัตนศาสดารามหลายตอน ที่นางกาลอัคคี (ทรงมงกุฏยอดนางนาค) จะประทับถัดมาจากนางมณโฑเสมอ ส่วนพระราชโอรส คือ บรรลัยกัลป์ มีตัวเป็นยักษ์ หัวเป็นนาค พญากาลนาคขอไปเลี้ยงไว้ที่เมืองบาดาล

## ลักษณะหัวโขนและสีกาย
มีกายสีนวลจันทร์ 1 หน้า 2 มือ มงกุฎกษัตรีย์ยอดนาค

## อ้างอิง

## แหล่งข้อมูลอื่น
* 

หมวดหมู่:นางในวรรณคดี
หมวดหมู่:ตัวละครในรามเกียรติ์
หมวดหมู่:พญานาค
นางสำมนักขา

**นางสำมนักขา** () เป็นตัวละครหนึ่งในมหากาพย์รามายณะ

## ประวัติ
**นางสำมนักขา** เป็นธิดาองค์เดียวของท้าวลัสเตียนและนางรัชฎา มีสวามีคือ ชิวหา เป็นน้องสาวของทศกัณฐ์ กุมภกรรณ พิเภก ขร ทูษณ์ และตรีเศียร นางสำมะนักขามีสามีชื่อ ชิวหา ซึ่งชิวหาผู้นี้ทำหน้าดูแลกรุงลงกาเมื่อทศกัณฐ์ได้ไปเที่ยวป่ากับนางมณโฑ ตลอดเวลา 7 วัน 7 คืนทำให้เกิดง่วงนอน จึงได้แลบลิ้นยาวออกมาปกคลุมกรุงลงกาและนอนหลับพักผ่อน เมื่อทศกัณฐ์กลับมาพบว่ากรุงลงกาถูกปกคลุมก็คิดว่าเป็นเวทมนตร์ของศัตรู จึงขว้างจักรไปตัดลิ้นชิวหาจนขาดทำให้ชิวหาถึงแก่ความตายยังความเศร้าโศกเสียใจให้แก่นางสำมนักขายิ่งนัก

หลังจากชิวหาสิ้นไป วันหนึ่งนางสำมนักขาไปเที่ยวป่าและได้พบพระรามจึงเกิดหลงรักขึ้นและได้เข้าไปเกี้ยวพาราสี แต่พระรามไม่สนใจ นางสำมะนักขาจึงตามพระรามไปที่อาศรมเห็นนางสีดา จึงคิดว่า ถ้าหากตนกำจัดนางสีดาได้ พระรามคงจะหันมาสนใจตน ดังนั้น นางสำมนักขาจึงเข้าไปทำร้ายนางสีดาแต่ถูกพระรามจับได้ จึงถูก พระลักษมณ์ ลงโทษด้วยการตัดหูและจมูก และปล่อยนางคืนไป เป็นเหตุให้เกิดสงครามระหว่างพระรามกับทศกัณฐ์

นางสำมนักขา มีบุตรเป็นรากษส 3 ใน 10 แห่งกรุงลงกา คือ กุมภกาศ อดูล ปีศาจยักษิณี  และวรณีสูร

## ลักษณะและสี
สีเขียวสด  1 หน้า  2 มือ ผมยาว สวมกระบังหน้า

## โคลงภาพรามเกียรติ์
สำมนักขาชื่ออ้าง อสุรพันธุ์
นาฏขนิษฐาทศกรรฐ แก่นไท้
ฉวีกายสกลวรรณ เขียวสด สอาดนอ
เป็นเอกชาเยศรได้ อยู่ด้วยชิวหา
ขุนมหาสิทธิโวหาร
(ตัวสะกดตามต้นฉบับเดิม)

## ข้อมูลเพิ่มเติม
โขนเรื่องรามเกียรติ์ ตอนนางสำมนักขา ของกรมศิลปากร

หมวดหมู่:นางในวรรณคดี
หมวดหมู่:ตัวละครในรามเกียรติ์
ปุลัสตยะ

**ปุลัสตยะ** () หรือในรามายณะ คือ มหาฤๅษีปุลัสตยะ หรือ **ท้าวจตุรพักตร์** เป็นบิดาของท้าวลัสเตียนและเป็นพระอัยกา (ปู่) ของราวณะ (ทศกัณฐ์ ในรามเกียรติ์ และเรียมเกร์) มีนามเดิมว่า ท้าวมหาอัชดาหรือธาดา เป็นผู้ครองกรุงลงกาองค์แรก มเหสี คือ นางมลิกา (ในรามายณะ คือ นางมานินี (Manini) หรืออีกนาม คือ นางหริวภู (Havirbhu)) และโอรสเป็นยักษ์สี่มือ ชื่อ ท้าวลัสเตียน อาวุธ คือ ตรีศูล คทา และฉัตรแก้ว มีบุษบกแก้วเป็นอากาศยานวิเศษ ในรามเกียรติ์ ระบุว่า ท้าวจตุรพักตร์เป็นน้องท้าวมาลีวัคคพรหมหรือท้าวมาลีวราช ดังนั้นทศกัณฐ์ จึงถือว่าตนเป็นวงศ์พรหม

มหากาพย์รามายณะระบุว่า ปุลัสตยะเป็นหนึ่งในฤๅษีเจ็ดตนที่พระพรหมสร้างขึ้นด้วยความคิด และเป็นบิดาของฤๅษีวิศรวา บิดาของราวณะ

## ลักษณะและสี
ท้าวจตุรพักตร์ มีกายสีขาว รูปอย่างพรหม

## อ้างอิง

## ดูเพิ่ม
* นาคะประทีป. **สมญาภิธานรามเกียรติ์**. กรุงเทพฯ: สำนักพิมพ์คลังวิทยา, หน้า 30-31.

หมวดหมู่:ตัวละครในรามเกียรติ์
หมวดหมู่:ตัวละครที่เป็นพระมหากษัตริย์
นางสุพรรณมัจฉา

**นางสุพรรณมัจฉา** (ความหมาย: "ปลาทอง") เป็นตัวละครจากวรรณคดีเรื่อง *[[รามเกียรติ์]]* อันเป็นธิดาของทศกัณฐ์ ที่ต่อมาได้ตกเป็นภรรยาคนหนึ่งของหนุมาน ทหารเอกของพระราม อันเป็นตัวเอกของวรรณคดีเรื่องดังกล่าว

นางปรากฏตัวครั้งแรกเมื่อครั้งที่พระรามให้หนุมานถมมหาสมุทรข้ามไปยังกรุงลงกา ทศกัณฑ์จึงให้นางสุพรรณมัจฉาและบริวารที่เป็นปลาลอบขนหินถมทะเลดังกล่าวไปทิ้ง หนุมานสงสัยจึงดำลงไปใต้ท้องทะเลจึงพบนางสุพรรณมัจฉา ภายหลังทั้งสองได้ร่วมรักกันและมีบุตรคือ *[[มัจฉานุ]]* ที่ตัวเป็นลิงมีหางเป็นปลา

เช่นเดียวกับนางสีดา ที่มีบิดาเป็นยักษ์ แต่ก็มีรูปโฉมที่สวยงาม แม้นางสุพรรณมัจฉาจะเป็นตัวละครที่มีบทบาทไม่มากนัก แต่ก็เป็นที่กล่าวขานถึงรูปลักษณ์ที่งดงามที่ปรากฏตามจิตรกรรมฝาผนัง จนเป็นหนึ่งในนางในวรรณคดีที่มีชื่อเสียงนางหนึ่ง  ทั้งนี้นางสุพรรณมัจฉาปรากฏอยู่ในรามายณะของภูมิภาคอุษาคเนย์บางประเทศเท่านั้น

## ประวัติ
นางสุพรรณมัจฉา เป็นธิดาของทศกัณฑ์ กับนางปลา ซึ่งเป็นสัตว์เดียรัจฉานแต่ทศกัณฑ์ได้แปลงกายเป็นปลาลงไปสมสู่จนกำเนิดธิดาขึ้นมา แม้ทศกัณฑ์จะเป็นยักษ์ แต่ในวรรณคดีอนุโลมให้ทศกัณฑ์เป็นมนุษย์ ด้วยเหตุนี้ในงานจิตรกรรมฝาผนังเธอจึงมีรูปลักษณ์ที่ท่อนบนเป็นมนุษย์ส่วนท่อนล่างเป็นปลา  คือกลายเป็น นางเงือก กระนั้นนางสุพรรณมัจฉาก็มีรูปโฉมที่งดงาม มีผิวกายผ่องพรรณเป็นสีทอง ดังปรากฏความว่า

ด้วยเหตุนี้นางสุพรรณมัจฉาจึงเป็นพี่น้องร่วมบิดากับนางสีดา แต่ด้วยความที่นางสุพรรณมัจฉามีท่อนล่างเป็นปลา จึงอาศัยอยู่เพียงแต่ในน้ำในมหาสมุทร มิอาจอยู่ในเวียงวังดังบุตรคนอื่น

## ความสัมพันธ์กับหนุมาน
thumb|การสังวาสของหนุมานและสุพรรณมัจฉา
ครั้นเมื่อพระราม ได้มอบหมายให้หนุมานและนิลพัทพาพลวานรไปถมมหาสมุทรเพื่อทำถนนไปสู่กรุงลงกา เมื่อทศกัณฑ์ล่วงรู้เข้าจึงสั่งให้สุพรรณมัจฉาและบริวารคือฝูงปลาคาบก้อนหินของฝ่ายพระรามไปทิ้งเสีย ทำให้การถมถนนไม่เป็นผลสำเร็จ หนุมานจึงเกิดความสงสัย จึงดำลงไปใต้น้ำพบนางสุพรรณมัจฉาและฝูงปลากำลังคาบก้อนหินไปทิ้ง หนุมานโกรธแค้นมากจึงชักตรีออกไปฆ่านางสุพรรณมัจฉา แต่ท้ายที่สุดหนุมานก็เปลี่ยนทัศนคติแปรเป็นความรักต่อนาง หนุมานจึงเกี้ยวพาราสีและร่วมสังวาสกัน ดังปรากฏความว่า

หลังสิ้นการสังวาส นางสุพรรณมัจฉาก็เลิกก่อกวนการสร้างถนน แต่ก็ทำสำเร็จเปราะหนึ่งเพราะหนุมานก็ต้องเสียเวลามาร่วมเพศกับนางระยะหนึ่ง ต่อมานางสุพรรณมัจฉาได้ตั้งครรภ์และให้กำเนิดบุตรชื่อ *[[มัจฉานุ]]* ที่เป็นลิงแต่มีหางเป็นปลา นางสุพรรณมัจฉาเกรงว่าทศกัณฑ์ผู้บิดาจะล่วงรู้ว่านางได้เสียกับหนุมานแล้ว จึงนำบุตรมาทิ้งไว้ที่ชายหาด ที่ต่อมาไมยราพณ์ได้นำไปเลี้ยงเป็นบุตรบุญธรรม

## ทางศาสนา
ในอดีตเมื่อถึงช่วงเวลาทอดกฐินจะมีการประดับธง คือ "ธงจระเข้" คู่กับ "ธงนางมัจฉา" เมื่อทอดกฐินเสร็จแล้วก็จะต้องเอาธงนี้ไปปักหน้าวัด เพื่อให้ผู้ที่ผ่านไปมารู้ว่าวัดนี้ได้ทอดกฐินแล้ว ผู้คนก็จะยกมือขึ้นอนุโมทนาในการกุศลกฐินด้วย ด้วยเหตุนี้ธงจระเข้และนางมัจฉาจึงเป็นเครื่องหมายการกฐินที่จำเป็นสมัยก่อน เพราะเวลาแห่สามารถจะรู้ได้ว่าเป็นแห่กฐิน ผิดกว่างานบุญอื่น ๆ

## ในวัฒนธรรมร่วมสมัย
เรื่องราวความสัมพันธ์ระหว่างหนุมานและนางสุพรรณมัจฉาถูกนำไปสร้างเป็นเพลง **สุวรรณมัจฉา ** ขับร้องโดยบุหลัน คชรมย์ ถูกเผยแพร่เป็นดิจิตอลดาวน์โหลดซิงเกิลเมื่อกลางเดือนกรกฎาคม พ.ศ. 2560

## อ้างอิง

## แหล่งข้อมูลอื่น
* 

หมวดหมู่:นางในวรรณคดี
หมวดหมู่:ตัวละครในรามเกียรติ์
มูลพลัม

**มูลพลัม**  เป็นอสูรพันธมิตรของทศกัณฐ์ เป็นอุปราชเมืองปางตาล เป็นน้องชายของสหัสเดชะพญารากษส กษัตริย์กรุงปางตาล เป็นหนึ่งในบรรดายักษ์ที่ออกทัพไปรบกับพระรามเพื่อช่วยทศกัณฐ์  ท้ายสุดตายด้วยศรของพระลักษมณ์

## ลักษณะและสี
กายสีเขียว 1 หน้า 2 มือ หัวโล้น
ในตำราอสุรพงศ์ ฉบับสมุดไทย และของ พระเทวาฯ กล่าวว่ามี 4 หน้า หัวโขนทำเป็น 4 หน้า คือมีหน้าใหญ่ 1 หน้า และหน้าเล็กอยู่ข้างหลัง 3 หน้า

หมวดหมู่:ตัวละครในรามเกียรติ์
นางอากาศตะไล

**อังกาศตไล** หรือ **อากาศตะไล** หรือ **นางสุรสา** () เป็นชื่อตัวละครในเรื่องรามายณะของอินเดีย และรามเกียรติ์ของไทย ในเรื่องรามายณะของอินเดียเป็นเทวีซึ่งเป็นมารดาของเหล่านาค และดูแลมหาสมุทรก่อนถึงกรุงลงกา รวมถึงเป็นสตรีหนึ่งในสามคนที่รักษากรุงลงกา ได้แก่ นางสุรสา นางสิมหิกา และผีเสื้อสมุทร 

ในรามเกียรติ์ของไทย เป็นยักษิณี ซึ่งเป็นเสื้อเมืองกรุงลงกา รักษาด่านทางอากาศ และเป็นหนึ่งในเจ็ดกองลาดตระเวนตรวจการกรุงลงกา เมื่อหนุมานมาถวายแหวนให้แก่นางสีดาที่สวนขวัญ ในกรุงลงกา อากาศตะไลได้รบกับหนุมาน และพ่ายแพ้ถูกหนุมานสังหารถึงแก่ความตาย 
(ชื่ออากาศตไล เขียนตามบทพระราชนิพนธ์เรื่องรามเกียรติ์ ในรัชกาลที่ 1, ชื่ออังกาศตะไล เขียนตามบทพระราชนิพนธ์ เรื่องรามเกียรติ์ ในรัชกาลที่ 2)

## ลักษณะและการแต่งกายของโขนตัวละครในรามเกียรติ์ของประเทศไทย
กายสีแดงเสน สวมเทริดน้ำเต้า 5 ยอด ปากแสยะ ตาโพลง 4 หน้า 8 มือ
อาวุธประจำกาย ได้แก่ จักร พระขรรค์ ตรีคทา ง้าว ศร โตมร ค้อนเหล็ก
ใส่เสื้อแขนสั้น นุ่งผ้าจีบหน้านาง (จากจิตรกรรม บานประตู วัดพระศรีรัตนศาสดาราม)
ในการแสดงการ ลักษณะศีรษะโขน  สวมมงกุฎยอดน้ำเต้า 5 ยอด ปากแสยะ ตาโพลง มีหน้าเล็ก ๆ 3 หน้าด้านหลัง
นุ่งผ้าจีบหน้านางไม่เหมาะในการเข้ารบ จึงเปลี่ยนมานุ่งโจงกระเบน สวมเสื้อแขนยาว ห่มสไบนาง 2 ชาย ห้อยสะอิ้ง

อาวุธที่ใช้ในการแสดงมี จักร (คล้องพระขรรค์) พระขรรค์ ตรี คทา (เหน็บเอว) ศร (เหน็บข้างหลัง) ถือง้าวหรือโตมร

## โคลงประจำภาพ

หมวดหมู่:นางในวรรณคดี
หมวดหมู่:ตัวละครในรามเกียรติ์
อ
พระพิราพ

thumb
[thumb|‘รำหน้าพาทย์องค์พระพิราพเต็มองค์’ ครูรงภักดี ([นายรงภักดี_(เจียร_จารุจรณ)|เจียร จารุจรณ)  รำหน้าพระที่นั่ง ถวายพระบาทสมเด็จพระเจ้าอยู่หัว รัชกาลที่ 9 พ.ศ. 2504  (ภาพจากหนังสือ พระพิราพ ของประพันธ์ สุคนธะชาติ)]]
**พระพิราพ** เป็นอสูร มีลักษณะหน้ากางคางออก เรียกว่าหน้าจาวตาล สีม่วงแก่ หรือสีน้ำรัก หรือสีทอง ปากแสยะ ตาจระเข้ เขี้ยวทู่หรือเขี้ยวตัด หัวโล้น สวมกะบังหน้า ตอนทรงเครื่องสวมมงกุฎยอดเดินหน กายสีม่วงแก่ 51 พักตร์ 100 กร มีกายเป็นวงทักขิณาวัฏ

## ความเชื่อ
พระพิราพ ในคติเดิมเรียกว่า**[[พระไภรวะ]]** เป็นอวตารปางดุร้ายปางหนึ่งของพระศิวะ เมื่อชาวไทยรับดุริยางคศิลป์มาจากประเทศอินเดีย คติการนับถือพระอิศวรนารายณ์ทวยเทพทั้งหลายรวมไปถึงพระไภรวะจึงติดตามมาด้วย แต่เมื่อเข้ามาในไทยแล้วมีการเรียกนามพระองค์เพี้ยนไปจากเดิมเป็นพระพิราพ แล้วนับถือว่าเป็นครูสูงสุดทั้งฝ่ายนาฏศิลป์และดุริยางค์ศิลป์ ปรากฏหลักฐานมาแต่สมัยกรุงสุโขทัย และมีการบันทึกหลักฐานเป็นที่แน่ชัดราวรัชสมัยพระบาทสมเด็จพระจุลจอมเกล้าเจ้าอยู่หัว

พระพิราพถือเป็นครูยักษ์ เป็นเทพอสูร และเป็นมหาเทพ (ศิวะอวตาร) แต่เนื่องจากนามของพระองค์คล้ายคลึงกับตัวละครตัวหนึ่งในเรื่องรามเกียรติ์ซึ่งมีลักษณะเป็นยักษ์เช่นกันคือยักษ์วิราธ และนิยมเรียกเพี้ยนเป็นยักษ์พิราพ ทำให้บรมครูสูงสุดกับตัวละครตัวนี้เกิดความสับสนปนเปกัน 

ในปัจจุบันทางกรมศิลปากรได้มีการชำระประวัติของพระพิราพ โดยนักวิชาการ และมีการเผยแพร่สร้างความเข้าใจให้แก่บุคคลทั่วไป แต่ก็ยังไม่เป็นที่แพร่หลาย

## แหล่งข้อมูลอื่น
* http://www.พ่อแก่.com 

หมวดหมู่:เทวดาตามความเชื่อของไทย
พีระมิดคาเฟร

**พีระมิดคาเฟร** หรือ **คีเฟรน** (; , ) เป็นพีระมิดในประเทศอียิปต์ ตั้งอยู่บริเวณที่ราบสูงกีซา ชานกรุงไคโร สร้างโดยฟาโรห์คาเฟร ผู้เป็นราชโอรสของฟาโรห์คูฟู โดยสร้างขึ้นเคียงข้างพีระมิดของพระราชบิดา และสำเร็จด้วยขนาดใกล้เคียงกัน

เนื่องจากพีระมิดนี้ ก่อสร้างอยู่บนพื้นหินที่สูงกว่า และตั้งอยู่เป็นองค์กลางของ พีระมิดทั้ง 3 แห่งกีซา ทำให้เมื่อมองด้วยตา พีระมิดคาเฟร จะมีขนาดใหญ่กว่า พีระมิดคูฟู ทั้งที่ในความเป็นจริงมีความสูงน้อยกว่า และมีขนาดฐานแคบกว่า ลักษณะสำคัญอีกอย่างหนึ่งของพีระมิดคาเฟรคือ ส่วนยอดของพีระมิดยังคงมีชั้นหินปูนขัดมัน ที่ชาวอียิปต์โบราณก่อสร้าง ปิดเป็นผิวชั้นนอกของพีระมิดหลงเหลืออยู่ หินปูนขัดมันที่เป็นผิวชั้นนอกนี้ บางก้อนมีน้ำหนัก ถึง 7 เมตริกตัน

บริเวณใกล้เคียงกับพีระมิดคาเฟรจะมีมหาสฟิงซ์ ที่มักปรากฏอยู่ในภาพถ่ายพร้อมกับ พีระมิดคาเฟร มหาสฟิงซ์นี้เป็นรูปแกะสลักจากหินก้อนเดียว ที่ใหญ่ที่สุดแห่งหนึ่งในโลก และยังนับเป็นอนุสาวรีย์แบบแกะสลักลอยตัวที่เก่าแก่ที่สุดในโลกอีกด้วย

## ขนาด
พีระมิดนี้มีฐานแต่ละด้านกว้าง 215.5 เมตร (706 ฟุต) และมีความสูง  ทำจากบล็อกหินอ่อนที่แต่ละก้อนหนักมากกว่า 2 ตัน เอียงทำมุมที่ 53° 13' องศา ชันยิ่งกว่าพีระมิดคูฟูที่เอียงทำมุมที่ 51°50'24" พีระมิดคาเฟรตั้งอยู่บนหินดานสูง 10 เมตร (33 ฟุต) สูงกว่าพีระมิดคูฟู ซึ่งทำให้พีระมิดคาเฟรดูสูงกว่าจริง

## ดูเพิ่ม
* พีระมิดคูฟู
* พีระมิดเมนคีเร
* มหาสฟิงซ์

## อ้างอิง

## ข้อมูล
* 
* 

## แหล่งข้อมูลอื่น

* Giza Pyramids Archives 

ค
หมวดหมู่:แหล่งมรดกโลกในประเทศอียิปต์
หมวดหมู่:สิ่งก่อสร้างในศตวรรษที่ 26 ก่อนคริสตกาล
หมวดหมู่:สิ่งก่อสร้างในกีซา
วิรุณจำบัง

**วิรุญจำบัง** เป็นโอรสของพญาทูษณ์ กษัตริย์เมืองจารึกองค์ที่ 1 โอรสองค์ที่ 5 ของท้าวลัสเตียนกับนางรัชฎา น้องชายร่วมบิดามารดาของทศกัณฐ์

วิรุญจำบังมีม้าทรงคู่ใจตัวดำปากแดงชื่อ นิลพาหุ ซึ่งสามารถหายตัวได้ทั้งตนและม้า วิรุญจำบังรับอาสาทศกัณฐ์ยกทัพไปทำสงครามกับพระรามและพลวานรซึ่งกำลังมุ่งหน้ามาที่กรุงลงกาเพื่อทวงนางสีดาคืน โดยไปสมทบกับทัพของท้าวสัทธาสูร เจ้าเมืองอัสดง สหายอีกตนของทศกัณฐ์ ซึ่งต่อมาก็ถูกหนุมานฆ่าตาย 

เมื่อวิรุญจำบังไปรบ พลยักษ์ถูกพลวานรฆ่าตายหมด วิรุญจำบังผู้เป็นแม่ทัพจึงร่ายเวทย์กำบังตัวเองและม้า เข้าไปสังหารฝ่ายวานรล้มตายเป็นจำนวนมาก พระรามเห็นความไม่ชอบมาพากลจึงตรัสถามพิเภก พิเภกตอบว่า ขณะนี้วิรุญจำบังใช้เวทย์หายตัวเข้ามาในกองทัพ พิเภกถวายคำแนะนำให้พระรามแผลงศรไปฆ่าม้านิลพาหุเสีย เมื่อพระรามแผลงศรพรหมาสตร์ออกไปถูกม้าทรงของวิรุญจำบังตาย วิรุญจำบังเห็นว่าสู้ไม่ได้จึงคิดหนี โดยร่ายเวทย์เสกผ้าโพกศีรษะเป็นหุ่นพยนต์ซึ่งมีรูปกายเหมือนตนไม่ผิดเพี้ยน แล้วหลบหนีไปจนพบนางวานรินทร์ที่ในถ้ำกลางป่า   นางวานรินทร์แนะให้ไปซ่อนตัวอยู่ในฟองน้ำที่นทีสีทันดรฝ่ายพระรามทรงรู้กลศึก แผลงศรเป็นตาข่ายเพชรทำลายรูปนิมิต แล้วสั่งให้หนุมานติดตามไปสังหาร  หนุมานติดตามมาจนได้พบนางวานรินทร์จึงเข้าเกี้ยวพาราสี และทราบว่าเป็นนางฟ้าที่ถูกสาปที่ทำผิด เนื่องจากมีหน้าที่รักษาประทีป แล้วปล่อยให้ประทีปดับ และจะพ้นคำสาปเมื่อได้พบทหารเอกของพระราม เมื่อนางวานรินทร์บอกที่ซ่อนของวิรุณจำบังแล้วจึงส่งนางกลับขึ้นสู่สวรรค์  หนุมานตามไปสังหารวิรุญจำบังได้สำเร็จ

## ลักษณะและสี
สีมอหมึก 1 หน้า 2 มือ มงกุฎหางไก่

## โอรสธิดา
วิรุญจำบังมีโอรส 1 องค์ชื่อ วิรุญมุข

หมวดหมู่:ตัวละครในรามเกียรติ์
หมวดหมู่:ตัวละครที่เป็นพระมหากษัตริย์
พระยาขร

**พญาขร** เป็นตัวละครจากเรื่องรามเกียรติ์ เป็นโอรสองค์ที่ 4 ของท้าวลัสเตียนกับนางรัชฎา เป็นน้องชายร่วมบิดามารดาของทศกัณฐ์ กุมภกรรณ พิเภก ทูษณ์ ตรีเศียร และนางสำมนักขา พญาขรเป็นกษัตริย์แห่งเมืองโรมคัล มีบทบาทแค่ตอนที่นางสำมนักขา ผู้เป็นน้องสาวได้มาขอความช่วยเหลือให้ไปฆ่าพระราม พญาขรจึงยกทัพไปสู้กับพระราม สามารถแผลงศรทำลายคันธนูของพระรามจนหักได้ แต่พระรามก็เอาคันธนูที่รามสูรเคยให้ไว้มาใช้แทน สุดท้ายพญาขรถูกพระรามแผลงศรใส่จนตายในที่สุด

## ลักษณะและสี
สีเขียว 1 หน้า 2 มือ มงกุฎจีบ

## มเหสีและโอรสธิดา
พญาขรมีมเหสีชื่อ รัชฏาสูร มีโอรสชื่อมังกรกัณฐ์ และแสงอาทิตย์

หมวดหมู่:ตัวละครในรามเกียรติ์
หมวดหมู่:ตัวละครที่เป็นพระมหากษัตริย์